Carew krevde seks millioner kroner for ti kamper
Tidligere i uken avslørte VG at Vålerenga var i samtaler med John Carew.Spissens lønnskrav ble uspiselige for Vålerenga-ledelsen. For tre måneder med seriefotball, og totalt ti seriekamper gjenstående, forlangte Carew gjennom sin rådgiver Per A. Flod tre millioner kroner - netto. Det utgjør seks millioner brutto, noe som tilsvarer en årslønn på svimlende 24 millioner kroner, eller to millioner kroner i månedslønn.- Alt dette er bare spekulasjoner. Hvis det var aktuelt for John å spille for VIF, ville det definitivt ikke vært på grunn av penger. John har tjent så mye penger at det enhver norsk klubb er i stand til å betale ville vært ganske uinteressant, sier Flod til VG.Likevel har formkurven vist en sterkt nedadgående tendens de to siste sesongene, med kun tre seriemål å vise til på sine tre stopp i henholdsvis Aston Villa, Stoke og West Ham. Sportsbloggen: - Carew er et sjansespillVålerenga håpet derfor å kunne lokke en motivert John Carew til hovedstaden slik at han fikk muligheten til å sette et verdig karrierepunktum. Slik ser det ikke ut til å gå, selv om Vålerenga skal ha vært villige til å strekke seg meget langt for å få Carew til å ikle seg den blå drakten i serieinnspurten. Etter det VG får opplyst fra kilder tett på prosessen skal man ha vurdert å gi Carew et snitt på rundt 150.000 kroner per kamp - men Vålerengas forslag skal ha blitt blankt avfeid av Lørenskog-mannen.Det var i Vålerenga at karrieren til den tidligere landslagsspissen virkelig begynte å ta av. Som tenåring signerte han for østkantlaget, som han spilte 33 seriekamper og scoret 14 mål for. Turen gikk deretter til Rosenborg, som betalte nærmere 25 millioner for Carew sommeren 1999. Bare ett år senere solgte trønderne den høyvokste spissen videre til Valencia, som siden har vært innom Roma, Besiktas, Lyon, Aston Villa, Stoke og West Ham.
Samtalene med John Carew har brutt sammen. 32-åringens lønnskrav var milevis unna det Vålerenga kunne akseptere.